Era-Iliada_web	Mès tu arremassa as matrones, hè-te a vier perhums, e entrant en temple de Minerva, que regne enes batalhes, bota sus es jolhs dera divinitat, de beròia cabeladura, era tunica màger, era mès beròia e que mès t’agrade des que i a en palai; e hè-li eth vòt ara divessa de sacrificar en sòn temple a dotze vaques d’un an, non subjèctes encara ara joata, se, en tot cuélher pietat dera ciutat e des esposes e mainatges des troians, hè enlà dera sagrada Ilion ath hilh de Tidèu, herotge guerrèr qu’era sua valentia còste era nòsta derròta.